stanford-oval/wikipedia huggingface dataset:
La clemenza di Tito (René Jacobs)
Tunnustukset

Critics award at the Brits Classics 2007;
10 de Classica-Répertoire;
Jahrespreis der Deutschen Schallplattenkritik;
Un événement Télérama (ffff)
Prix Caecilia
Scherzo
ClassicsToday.com
Lisa Su

| Lisa Su |
| --- | --- |

Henkilötiedot
Syntynyt: 7. marraskuuta 1969 (ikä 54)
Muut tiedot
Yritys:  AMD
Asema:  toimitusjohtaja
Lisa T. Su (s. 7. marraskuuta 1969) on AMD:n toimitusjohtaja. Su tuli yhtiön toimitusjohtajaksi lokakuussa 2014 aiemman toimitusjohtajan Rory Readin siirryttyä sivuun.
Aiemmin Su on toiminut yrityksissä kuten Freescale Semiconductor, IBM ja Texas Instruments.
Sulla on tohtorin arvo MIT:stä. Hän on julkaissut yli 40 teknistä artikkelia, hänet on nimetty IEEE:n Fellow'ksi vuonna 2009 ja hänet on valittu "vuoden toimitusjohtajaksi" EETimesissa vuonna 2014.
Sun ansioiksi lasketaan AMD:n pelastaminen taloudellisesti heikosta tilanteesta.
Lee Kang-Min

Lee Kang-Min (s. 26. toukokuuta 1980) on eteläkorealainen yleisurheilija, joka kilpailee kolmiloikassa. Lee on kilpaillut vuodesta 1999 lähtien  ja on voittanut maansa mestaruuden vuosina 2003 ja 2004. Hänen ennätyksensä on 16,55 metriä, jonka hän hyppäsi Busanissa vuonna 2000.
Linja T (New Yorkin metro)

Linja T on New Yorkin metroon suunnitteilla oleva linja. Linja T:n päätepysäkki pohjoisessa on Harlem-125th Street ja etelässä Hanover Square.
Pysäkit > Suunniteltu pysäkkien listaaminen

Kun osio 3 on rakennettu, T-linja liikkuu koko Manhttanissa ja se tulee olemaan ainut sukkulaton New Yorkin metropalvelu joka pyörii vain yhdellä boroughilla.
| Asema | Osio | Huomautukset |
| --- | --- | --- |
Manhattan
Selitys Osio 3
| Harlem–125th Street | 2 | Lexington Avenuella ja 125th Streetillä |
| 116th Street | 2 |  |
| 106th Street | 2 |  |
| 96th Street | 1 |  |
| 86th Street | 1 |  |
| 72nd Street | 1 |  |
| 55th Street | 3 |  |
| 42nd Street | 3 |  |
| 34th Street | 3 |  |
| 23rd Street | 3 |  |
| 14th Street | 3 |  |
| Houston Street | 3 | Eteläinen terminaaliasema junalle (Osio 3) |
Osio 4:n konaisuus
| Grand Street | 4 |  |
| Chatham Square | 4 | Worth Streetillä |
| Seaport | 4 | Fulton Streetillä |
| Hanover Square | 4 | Old Slipillä Eteläinen terminaaliasema junalle (Osio 4) |
Käännös suomeksi
Luckan

Luckanin Helsingin toimipiste on Amos Andersonin taidemuseon entisissä tiloissa, osoitteessa Yrjönkatu 27.
Luckan ("luukku", tässä yhteydessä "lippuluukku") on suomenruotsalainen kulttuurikeskusten verkosto, joka tarjoaa nevonta- ja kulttuuripalveluita, mm. myymällä pääsylippuja, sekä toimii tuodakseen esille suomenruotsalaista kulttuuria alueellaan.
Toiminta aloitettiin 1992 Helsingin Svenska Teaternin lämpiössä ja sen perustivat Nylands Svenska landskapsförbund ja Mellannylandsprojekt. Marraskuussa 1998 Luckan siirtyi Lasipalatsiin ja maaliskuussa 2004 toiminnalle löytyi sopivat tilat Forumin ostoskeskuksesta.. Alkuvuodesta 2019 Luckan muutti Forum-korttelissa viereiseen taloon, Yrjönkadulla, jossa aikaisemmin toimi Amos Andersonin taidemuseo.
Luckanilla on kymmenen eri toimipistettä, jotka sijaitsevat Helsingissä, Kirkkonummella, Kokkolassa, Etelä-Pohjanmaalla (Kristiinankaupunki ja Närpiö), Oulussa, Raaseporin Karjaalla, Tampereella ja Turussa. Uusin toimipiste sijaitsee Oulussa ja se avattiin vuonna 2016..
Luckan tarjoaa asiakkailleen kultturitapahtumia, teemapäiviä ja lehdistötilaisuuksia, internetin vapaan käyttömahdollisuuden sekä tietoa suomenruotsalaisesta yhteiskunnasta.
Luckan tarjoaa myös ruotsinkielisiä päivälehtiä luettaviksi, sekä yli 60 eri alan ammattilehteä. Kultturikeskus ylläpitää nettisivustoa, jolta löytyy englanninkielistä tietoa suomenruotsalaisesta yhteiskunnasta. Luckan tiedottaa erilaisista tapahtumista, koulutuksista, suomenruotsalaisista yhdistyksistä ja yhteisöistä sekä sosiaaliseen hyvinvointiin liittyvistä kysymyksistä. Yksi viimeisimmistä lisäyksistä palveluun on Luckanin lanseerama Dörren-verkoston, jonka tarkoitus on mm. vähentää kohdanto-ongelmia maahanmuuttajien sekä työ- ja opiskelupaikkojen tarjoajien välillä.
Lateralus (kappale)

| ”Lateralus” Tool |
| --- | --- | --- |

Singlen tiedot
 Albumilta: Lateralus
 Äänitetty : 2000
 Julkaistu: helmikuu 2002
 Formaatti: CDS
 Tekijä(t): Justin Chancellor
 Tuottaja(t): Tool
 Tyylilaji: progressiivinen metalli, progressiivinen rock, math rock, alternative metal
 Kesto: 09.24 (Album Version) 5:47 (Radio Edit)
 Levy-yhtiö: Volcano, Tool Dissectional
Toolin muut singlet
| ”Parabola” 2002 | ”Lateralus” 2002 | ”Vicarious” 2006 |
Lateralus on yhdysvaltalaisen rock-yhtye Toolin kappale ja albumin Lateraluksen nimikkokappale.
Rakenne

Kappale on 9 minuuttia ja 24 sekuntia pitkä ja koostuu monista eri osista. Yksi keskeinen asia Lateraluksessa on lyriikoiden rytmitys Fibonaccin lukujonon mukaan. Alkupuolen säkeistöissä tavujen määrä kasvaa summaten kaksi edellistä määrää tavuja, ja palaa takaisin alkuun.
1 (Black)
1 (then)
2 (white are)
3 (all I see)
5 (in my infancy)
8 (red and yellow then came to be)
5 (reaching out to me)
3 (lets me see)
Merkitys

Kappaleen keskeisenä teemana on eri olotilojen ja satunnaisuuden hyväksyminen avoin mielin. Tämä kuvataan kappaleessa spiraalina, joka jatkuu loputtomasti ulospäin murtaen liiallisen ylianalysoinnin asettamia rajoja.
"We'll ride the spiral to the end
and may just go where no one's been"
Suom: "Kuljemme spiraalin loppuun saakka, ja saatamme päätyä johonkin missä kukaan ei ole ollut".
Aiheesta muualla

Lateralus discogs.com -sivustolla
Lisämunuaisydin

Lisämunuaisydin on lisämunuaisen ydinosa, joka tuottaa adrenaliinia ja noradrenaliinia. Se ei ole välttämätön ihmisille eikä sen puuttuminen aiheuta sairautta. Nämä hormonit ovat "pakene tai taistele hormoneja"selvennä.  Hyvin harvoin siihen voi kehittyä kasvain nimeltä feokromosytooma.
Lisämaa

Lisämaa eli lisäalue on kiinteistön maa-alan suurentamiseksi hankittu tai hankittava maanpinnan määräosa. Aiemmin se oli pienen maatilan omistajalle luovutettu maa-alue, jolla tilasta pyrittiin tekemään entistä elinkelpoisempi. Lisämaita hankittiin asutuslainsäädännön ja vuoden 1958 maankäyttölain nojalla viljelys-, asuntoviljelys- kalastus- ja asuntotiloille ja erityisestä syystä myös kiinteistön pinta-alan kasvattamiseen. Lisämaata voitiin luovuttaa enintään niin paljon, että tilasta tuli lain mukainen viljelytila. Samalla tavoin voitiin hankkia maata tietä tai soran tai muun tarveaineen ottoa varten. Lisäalue voi olla myös vesialue tai osuus yhteiseen vesialueeseen. Lisäalueen hankkimiseksi oli tehtävä hakemus kunnan asutuslautakunnalle.
Lisämetsämaa tarkoitti lisämaana luovutettua metsää tai vuoden 1886 metsälain tarkoittamaa metsää, joka luovutettiin valtio metsistä naapuritiloille manttaalin korotusta ja metsäveroa vastaan.
Leijonanharjas

| Leijonanharjas |
| --- | --- |

Avaintiedot
Alkuperämaa::  Iso-Britannia
Ulkonäkö ja terveys
Turkki::  Pitkän karvan muodostama harjas pään ympärillä
Väritys::  kaikki värit
Silmät::  turkin värin mukaan
Paino::  1,31 – 1,70 kg
Rotumääritelmä
Leijonanharjas on kanirotu, joka on kehitelty 1980-luvulla. Se kuuluu kääpiökaneihin. Pohjoismaihin se on levinnyt Suomen kautta. Rotu hyväksyttiin pohjoismaiseen kanistandardiin 1. lokakuuta 2003. Ennen tätä, 1. maaliskuuta 2002, rotu hyväksyttiin standardiin Englannissa. Historia Suomessa on vielä lyhyt, sillä rotu on vielä melko uusi tulokas. Kaikki väriyhdistelmät ovat hyväksyttyjä.
Ulkonäkö

Leijonanharjas on kääpiörotu, joka painaa 1,31–2,00 kilogrammaa. Muita kääpiörotuihin luokiteltavia kanirotuja ovat kokojärjestyksessä kääpiöjänis, hermeliinikani ja kääpiöluppa.
Sen pään ympärillä on 5–8 cm:n pituinen harjas, myös rungolla saattaa olla pidempää karvaa. Korvat ovat pystyt ja niiden ihannepituus on 5–8 cm. Leijonaharjaksen karva on lyhyt muualta paitsi poskissa, otsassa, kaulassa, hännän ympärillä ja rinnassa, joissa se on pitkä.
Ne voivat elää jopa 12-vuotiaiksi. Leijonanharjas voidaan ottaa perheen ensimmäiseksi kaniksi, koska se on ihmisrakkaampi, eikä yhtä arka kuin esimerkiksi hermeliini.
Aiheesta muualla

Wikimedia Commonsissa on kuvia tai muita tiedostoja aiheesta .
Rotuesittelyssä leijonanharjas[vanhentunut linkki]
Leijonanharjas petsiessä (Arkistoitu – Internet Archive)
Suomen Kaniyhdistys ry: Leijonanharjas (Arkistoitu – Internet Archive)
Linjala

| Linjala |
| --- | --- |
 Linjalan asemarakennus. Kuva vuodelta 2022.
Osoite:  Uudenmaankatu 8–10
Sijainti:  Hyvinkää
Koordinaatit:  60.629196899175554°N, 24.857910106254636°E
Rakennustyyppi:  linja-autoasema
Valmistumisvuosi:  1955
Suunnittelija:  Risto Sammalkorpi
Kerrosluku:  3
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Linjala on linja-autoasema Hyvinkäällä.
Linjalan sisäpiha ja asemalaiturit.
Linjala on kolmikerroksinen rakennus, jolla on matalampi liikesiipi. Sen julkisivut on maalattu vaaleaksi ja ne ovat roiskerapatut. Rakennuksen on suunnitellut arkkitehti Risto Sammalkorpi. Linjalan osoite on Uudenmaankatu 8–10. Rakennuksen ylimmässä kerroksessa on toiminut Hyvinkään Kauppakerho, minkä mukaan kerroksen tiloja kutsutaan yhä ”Kauppakerhoksi”.
Hyvinkään kauppala oli 1940-luvulla tehnyt VR:lle tarjouksen, jotta se olisi saanut ostettua sopivan alueen linja-autoasemalle. VR kuitenkin pitkään kieltäytyi myymästä aluetta. Lopulta yksityiset toimijat rakensivat Linjalan Hyvinkään linja-autoasemaksi. Linjalan rakennuslupa vahvistettiin 15. marraskuuta 1954 ja rakennus valmistui 5. lokakuuta 1955.
Aiheesta muualla

Kuvia tai muita tiedostoja aiheesta Linjala Wikimedia Commonsissa
Logi Gunnarsson

| Logi Gunnarsson |
| --- | --- |
 Logi Gunnarsson vuonna 2016.
Henkilötiedot
Koko nimi:  Logi Gunnarsson
Syntynyt: 5. syyskuuta 1981 (ikä 43)  Keflavík, Islanti
Kansalaisuus:   islantilainen
Koripalloilija
Pelipaikka:  Pelintekijä / Heittävä takamies
Pituus:  190 cm
Paino:  87 kg
Pelaajaura
Seurajoukkueet
2000–2002 2002–2003 2003–2005 2005–2006 2006–2007 2007–2008 2008–2009 2009–2010 2010–2011 2011–2012 2013–:  UMF Njarðvík Ratiopharm Ulm Gießen 46ers BBC Bayreuth Torpan Pojat Gijón Baloncesto UMF Njarðvík Saint-Étienne Basket Solna Vikings Angers BC 49 UMF Njarðvík
Maajoukkueet
:   Islanti
Aiheesta muualla
FIBA
Logi Gunnarsson (s. 5. syyskuuta 1981 Keflavík) on islantilainen koripalloilija.
Logi on pelannut urallaan muun muassa Saksan, Suomen, Islannin ja Ruotsin pääsarjoissa. Lokakuussa 2006 hän siirtyi Suomen pääsarjaan Torpan Poikiin. Korisliigan yksittäisen ottelun piste-ennätyksekseen hän heitti 1. marraskuuta 2006 Espoon Honkaa vastaan 37 pistettä.
Islannin miesten maajoukkueessa Logi pelasi vuoden 2015 EM-kilpailuissa, jotka olivat maan historian ensimmäiset.
Aiheesta muualla

Profiili FIBA Archive (englanniksi)
Lisa Sthalekar

Lisa Sthalekar
Lisa Carprini Sthalekar (s. 13. elokuuta 1979) on intialaissyntyinen kriketinpelaaja, joka on saavuttanut kansainvälistä näkyvyyttä Australian naisten krikettimaajoukkueen jäsenenä.
Sthalekarille myönnettiin Allan Border -mitalin jakotilaisuudessa parhaan kansainvälisen naiskriketinpelaajan palkinto vuosina 2007 ja 2008.
Aiheesta muualla

Kuvia tai muita tiedostoja aiheesta Lisa Sthalekar Wikimedia Commonsissa
Leppävaaran työväentalo

| Leppävaaran työväentalo |
| --- | --- |
Sijainti:  Espoo, Leppävaara
Rakennustyyppi:  lautarakennus
Valmistumisvuosi:  1. talo vuonna 1917, 2. talo vuonna 1957
Purkuvuosi:  2. talo vuonna 2004
Tuhoutui:  1. talo tulipalossa vuonna 1952
Suunnittelija:  1. talo kirvesmies Erkki Savijoki
Runkorakenne:  1. talo lautarakenteinen
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Leppävaaran työväentalo oli Espoon kaupungissa Leppävaaran kaupunginosassa sijainnut työväentalo. Taloja on ollut kaksi, ensimmäinen vuodet 1917–1952 ja toinen vuodet 1955–2004. Leppävaaran Sosialidemokraattisella Työväenyhdistyksellä on nykyään toimitila Lintuvaarantiellä Leppävaarassa.
Historiaa

Leppävaaran työväenyhdistys perustettiin vuonna 1911. Yhdistyksessä oli tuolloin 27 jäsentä. Yhdistyksen toiminta oli katkeilevaa perustamisen jälkeisinä vuosina. Vuonna 1914 alettiin suunnitella tontin hankintaa työväentaloa varten. Vuonna 1916 Oy Leppävaara lahjoitti 2 030 m²:n tontin yhdistykselle, joka sai ostaa toisen tontin lahjoitetun vierestä. Työväentalon vihkiäisjuhla pidettiin joulukuussa 1917. Kansalaissotaa seuranneessa poliittisessa murroksessa työväenyhdistys luisui kommunisteille, joille jäi myös arvokas työväentalo. 1930-luvun lapualaisvuosina talo suljettiin ja sen omistanut työväenyhdistys lakkautettiin vuonna 1932. Työväentalolle tehtiin pommiattentaatti helmikuussa 1932.
Ensin työväentalo määrättiin menetettäväksi valtiolle. Pitkän oikeusprosessiin lopputuloksena lakkautetun yhdistyksen sääntöjen perusteella työväentalo siirtyi Helsingin Työväenyhdistykselle. Leppävaaran Sos.Dem. työväenyhdistys oli perustettu vuonna 1933, ja se sai ostettua talon velkoineen itselleen..
Rakennukset

Ensimmäisen työväentalon piirustukset teki kirvesmies Erkki Savijoki. Kun hirsi- ja lautarakenteisin talon kustannuksia verrattiin, päädyttiin edullisempaan lautarakenteeseen. Talo valmistui vuonna 1917. Sodan jälkeen 1940-luvulla, kun toiminta taas vilkastui, talo alkoi tuntua liian pieneltä. Yhdistys päätti työväentalon laajennus- ja uudistustyöstä, jonka ensimmäinen vaihe valmistui vuonna 1948. Talon juhlasali uudistettiin viihtyisäksi ja valoisaksi, katto oli saatu aistikkaaksi ja onnistunut valaistus korosti salin juhlavuutta. Ravintola ja eteisaula uusittiin, samoin talon vesikatto. Työväentalo paloi vuonna 1952. Palo tuhosi koko työväentalon irtaimistoineen ja arkistoineen, vain muutamia yksittäisiä kalusteita ja esineitä onnistuttiin pelastamaan. Syttymissyyksi epäiltiin hieman aiemmin talkootyönä tehdyn peruskorjauksen yhteydessä korjaamatta jätettyjä keittiön ja ravintolan välisiä sähkökytkentöjä.
Yhdistys sai vuonna 1955 uuden tontin lahjoituksena palaneen talon tontin vierestä. Tontille rakennettiin uhrautuvalla talkootyöllä entistä taloa pienempi Kerhola, joka valmistui vuonna 1957. Kerhotalo oli jäänyt myöhemmin Leppävaaran keskustan ulkopuolelle, eikä se enää houkutellut osallistujia. Elokuussa 2004 Kerhotalo myytiin tontteineen Asuntosäätiölle. Kerhotalo purettiin ja tilalle rakennettiin asuinrakennuksia. Työväenyhdistys osti itselleen uuden toimitilan osoitteesta Lintuvaarantie 8.
Toimintaa työväentalolla

Toiminta 1920-luvulla oli monipuolista. Vuoden 1928 helluntaina talolla järjestettiin Kansanjuhla ja iloiset tanssit. Veronmaksajajoukon kokous pidettiin vuonna 1928. Vuonna 1928 esitettiin Adolf Paulin kirjoittaman näytelmä Pirun kirkko. Näyttämöllä oli uudet kulissit ja ajanmukainen valaistus. Helluntaina vuonna 1929 Nuorten työläisten opintoyhdistyksen Valistustoimikunta järjesti  Haastejuhlat.
Talon toiminta virisi uudelleen vilkkaana 1930-luvulla. Vuonna 1934 perustettiin Leppävaaran työväennäyttämö. Toisen maailmansodan aika hiljensi talon toimintaa. Juhlasali vuokrattiin elokuvateatteriksi. Sodan jälkeen toiminta taas vilkastui. Talosta oli tullut Leppävaaran keskeisin järjestö- ja huvipaikka. Talolla toimi urheilu- ja voimisteluseura Sisu, työläisnuoriso-osasto sekä Nuorten Kotkien varhaisnuorisotoiminta. Edelleen talossa toimi työväennäyttämö ja Veli Kuva Oy:n hoitama elokuvateatteri.
Le Mansin 24 tunnin ajo 2016

|  Le Mansin 24 tunnin ajo 2016 |
| --- | --- |
 3 osakilpailu 9 osakilpailusta kaudella FIA World Endurance Championship -kausi 2016. 

Päivämäärä:  18.-19. kesäkuuta 2016
Sijainti:  Circuit de la Sarthe
Kilpailun kesto:  24 tuntia
Le Mansin 24 tunnin ajo 2016 oli  kestävyysajokilpailu, joka ajettiin 18.-19. kesäkuuta Circuit de la Sarthen radalla Le Mansissa Ranskassa. Kilpailun voittivat Romain Dumas'n, Neel Janin ja Marc Liebin autokunta.
Kilpailu oli kauden 2016 FIA World Endurance Championship -sarjan kolmas osakilpailu.
Aiheesta muualla

Kuvia tai muita tiedostoja aiheesta Le Mansin 24 tunnin ajo 2016 Wikimedia Commonsissa
Le Mansin 24 tunnin ajo
1923
1924
1925
1926
1927
1928
1929
1930
1931
1932
1933
1934
1935
1937
1938
1939
1949
1950
1951
1952
1953
1954
1955
1956
1957
1958
1959
1960
1961
1962
1963
1964
1965
1966
1967
1968
1969
1970
1971
1972
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2021
2022
2023
2024
Logi Eldon Geirsson

| Mitalit | Mitalit | Mitalit |  |
| --- | --- | --- | --- |
|  Geirsson vuonna 2008. |  Geirsson vuonna 2008. |  Geirsson vuonna 2008. |  |
Maa:   Islanti
Miesten käsipallo
|  Olympialaiset  |  Olympialaiset  |  Olympialaiset  |  |
|  Hopeaa | Peking 2008 |  käsipallo |  |
Logi Eldon Geirsson (s. 10. lokakuuta 1982 Reykjavik) on islantilainen käsipalloilija ja olympiamitalisti. Hänen seuransa on saksalainen TBV Lemgo, jota hän on edustanut vuodesta 2004.
Logi oli Islannin maajoukkueen pelaajana sen voittaessa olympiahopeaa Pekingin kesäolympialaisissa 2008.
Aiheesta muualla

Virallinen kotisivu (Arkistoitu – Internet Archive) (islanniksi)
Profiili (Arkistoitu – Internet Archive) Sports Reference LLC. (englanniksi)
Lee Kyung-won

| Lee Kyung-won> 이경원 |
| --- | --- |
 Kuva Pekingin olympialaisten 2008 loppuottelusta. Lee kuvassa oikeassa paidassa oikealla.
Henkilötiedot
Syntynyt: 21. tammikuuta 1980 (ikä 44) Andong, Pohjois-Gyeongsang
Kansalaisuus:   Etelä-Korea
Sulkapalloilija
Pituus:  160 cm
Paino:  58 kg
Kätisyys:  Oikea
| Mitalit> Maa:   Etelä-Korea.Naisten sulkapallo. Olympialaiset  | Mitalit> Maa:   Etelä-Korea.Naisten sulkapallo. Olympialaiset  | Mitalit> Maa:   Etelä-Korea.Naisten sulkapallo. Olympialaiset  | Maa:   Etelä-Korea> Naisten sulkapallo. |
| --- | --- | --- | --- |
|  Hopeaa | Peking 2008 | Nelinpeli |  |
|  Pronssia | Ateena 2004 | Nelinpeli |  |
| MM-kilpailut  | MM-kilpailut  | MM-kilpailut  |  |
|  Pronssia | Sevilla 2001 | Nelinpeli |  |
|  Pronssia | Anaheim 2005 | Nelinpeli |  |
Lee Kyung-won (kor. 이경원, s. 21. tammikuuta 1980 Andong) on eteläkorealainen kilpauransa lopettanut sulkapalloilija ja olympiamitalisti.
Lee osallistui urallaan kolmasti olympialaisiin. Ensimmäisen kerran hän oli mukana Sydneyn olympialaisissa 2000 kaksinpelissä. Hänen ei tarvinnut osallistua ensimmäiselle kierrokselle. Toisella kierroksella hän voitti ukrainalaisen Elena Nozdranin, mutta kolmannella kierroksella taiwanilainen Huang Chia-chi voitti Leen erin 2–1. Ateenan olympialaisissa 2004 hän pelasi Ra Kyung-minin parina. He aloittivat toisella kierroksella, jolla he voittivat tanskalaiset Pernille Harderin ja Mette Schjoldagerin. Välierissä Lee ja Ra voittivat alankomaalaiset Mia Audinan ja Lotte Jonathansin. Välierissä kiinalaispari Yang Wei-Zhang Jiewen oli parempi erin 2–0. Pronssiottelussa eteläkorealaiset voittivat kiinalaiset Wei Yilin ja Zhao Tingtingin. Pekingin olympialaisissa 2008 Lee pelasi naisten nelinpelissä Lee Hyo-jungin parina. He voittivat ensimmäisellä kierroksella malesialaiset Wong Pei Ttyn ja Chin Eei Huin. Puolivälierissä Lee ja Lee voittivat singaporelaiset Jiang Yanmein ja Li Yujian. Välierissä he kohtasivat japanilaisparin Miyuki Maeda-Satoko Suetsunan. Eteläkorealaiset voittivat ottelun erin 2–0. Loppuottelussa kiinalaiset Du Jing ja Yu Yang olivat parempia erin 2–0.
Lee saavutti urallaan kaksi maailmanmestaruuspronssia: nämä ovat nelinpelistä vuosilta 2001 ja 2005. Hänellä on myös uraltaan seitsemän mitalia Aasian-mestaruuskilpailuista, joista kolme kultaisia.
Lommoltunturi

Lommoltunturi Majavaojantieltä nähtynä
Lommoltunturi on Pallas-Yllästunturin kansallispuistoon kuuluva tunturi. Tunturi sijaitsee Muoniossa, Pallasjärven lounaispuolella Pallastunturin vieressä. Tunturin laki kohoaa 574 metriin mpy. Lommoltunturin erityispiirteenä on erittäin jyrkkä itärinne. Tunturilla on kaksi lakea, Ylilaki ja Alalaki, joiden välissä on länsipuolella kuru. Lommoltunturin jatkona etelään on Lommolvaaran matala harjanne (500 m mpy).
Lisa Snowdon

Lisa Snowdon (s. 23. tammikuuta 1971) on brittiläinen malli sekä televisio- ja radiopersoonallisuus. Hänen alkuperäinen nimensä on Lisa Marie Snawdon. Hän seurusteli aiemmin George Clooneyn kanssa. Hän opiskeli Italia Conti Academyssä.
Snowdonin kuvia on ollut muun muassa Voguessa, Marie Clairessa ja Cosmopolitanissa. Hän on esiintynyt esimerkiksi Mercedes-Benzin mainoksissa. Hän on juontanut radiossa Johnny Vaughanin kanssa Capital Radio Breakfast Show’ta ja toiminut juontajana sekä tuomarina Britannian Huippumalli haussa -sarjassa. Hän on kilpaillut Brendan Colen parina Strictly Come Dancingissa.
Snowdon on vuonna 2009 FHM:n sadan seksikkäimmän naisen listan 90. sijalla.
Aiheesta muualla

Viralliset sivut (englanniksi)
Lisa Snowdon Internet Movie Databasessa. (englanniksi)
Limakotilot

| Limakotilot |
| --- | --- |
 Piippolimakotilon kuori
Tieteellinen luokittelu
Kunta::  Eläinkunta Animalia
Pääjakso::  Nilviäiset Mollusca
Luokka::  Kotilot Gastropoda
Lahko::  Vesikeuhkokotilot Basommatophora
Heimo::  Limakotilot Lymnaeidae  Rafinesque, 1815
Katso myös
   Limakotilot Wikispeciesissä   Limakotilot Commonsissa 
Infobox OKNimi-testi OK: 
Limakotilot (Lymnaeidae) on vesikeuhkokotiloihin luettava sisävesissä elävä nilviäisheimo. Sen jäsenet elävät etupäässä lammissa ja muualla hidasliikkeisessä makeassa vedessä. Ne sietävät kuitenkin usein myös laimeaa murtovettä. Kaikki Suomen limakotilolajit tulevat toimeen Itämeren rantavesissä, ja ovat siellä niin tyypillisiä, että Itämeren viimeistä vähäsuolaista kehitysvaihetta on kutsuttu Limneamereksi.
Limakotiloilla on kaksi tuntosarvea, ja niiden silmät sijaitsevat tuntosarvien tyvessä. Suurimmat limakotilot kasvavat 7 cm pitkiksi.
Suomessa eläviä lajeja

Piippolimakotilo (Lymnaea stagnalis)
Lymnaea palustris
Muunnoslimakotilo (Radix peregra)
Pikkulimakotilo (Galba truncatula)
Aiheesta muualla

Animal Diversity Web Kuvia ja lajiesimerkkejä
Lastenmusiikkiorkesteri Ammuu!

| Lastenmusiikkiorkesteri Ammuu!> Tiedot |
| --- | --- |
Toiminnassa:  2007–
Tyylilaji:  lastenmusiikki, kansanmusiikki
Kotipaikka:  Helsinki,  Suomi
Laulukieli:  suomi
Jäsenet:   hahmo kokoonpanossa;  (soitinkokoonpano vaihtee levyltä/keikalta toiseen)Hanna-Maija Aarnio: lehmä; lyömäsoittimet, kantele, laulu   Esko Grundtröm: vaari; kantele, kontrabasso, haitari,  kellopeli, kitalele, melodika, kitara, laulu   Essi Putkonen (Hirvonen): kissa; viulu, mandoliini,  kantele, laulu   Riikka Helske (Romanoff): hiiri; laulu   Tero Pajunen: heppa; kieli- ja lyömäsoittimet, laulu, löyly   Heidi Tamper: possu; klarinetti, nokkahuilu,  pitkähuilu, kantele, laulu  
Aiheesta muualla
Kotisivut
Infobox OKNimi-testi OK: 
Lastenmusiikkiorkesteri Ammuu! on suomalainen, varhaisiän musiikkikasvatukseen ja lasten musiikkiin suuntautunut yhtye.  Yhtye perustettiin vuonna 2007 alkuaan kertaluontoiseksi kokoonpanoksi Kaustisen musiikkifestivaaleille. Yhtyeen saavuttama suosio ja yhtyeen jäsenten halu korkealaatuisen lastenmusiikin tekemiseen saivat kuitenkin otteen ja kokoonpano pysyi yhdessä. Yhtyeen jäsenet ovat varhaismusiikkikasvatuksen ammattilaisia ja kokeneita musiikin esittäjiä; yhtyeläisten taustalta löytyy Sibelius-Akatemia. Yhtyeen kotipaikka on Helsinki. Yhtyeen musiikki on suosittua esimerkiksi lukuisissa musiikkileikkikouluissa.
Kesän 2014 alkuun mennessä yhtye on julkaissut kolme CD-levyä. Yhtyeellä on vuosina 2013-2014 noin parikymmentä keikkaa vuosittain eri puolilla Suomea ja kokoonpano on palkittu tuotannostaan. Varsinaisten konserttien ohella yhtye on esiintynyt myös musiikkikasvatukseen liittyvissä tapahtumissa. Bändi on oli muun muassa Guinnessin ennätyskirjaan pyrkineessä, yli 1400 lapsen tai vanhemman yhteisessä maailman suurimmassa vauvamuskaritapahtumassa Helsingin Musiikkitalolla vuonna 2012. Yhtyeen toinen levy Traktori palkittiin Emma-gaalassa vuonna 2011 vuoden lastenmusiikkialbumina.
Diskografia > Albumit

Piippola (2009)
Traktori (2011), EMMA-palkinto 2011: vuoden lastenmusiikkialbumi
Pieni ja soma (2012)
Metsään (2015)
Kesät talvet (2019)
Diskografia > DVD-levyt

Traktori DVD, 2015
Diskografia > Nuotit

Lastenmusiikkiorkesteri Ammuu! Laulukirja, mukana CD-levy